**ПРОФЕСИОНАЛНА ГИМНАЗИЯ ПО ТУРИЗЪМ – САМОКОВ**

**ПРОЦЕДУРА ПРИ ПОДАДЕНО ЗАЯВЛЕНИЕ НА СУБЕКТА НА ЛИЧНИ ДАННИ**

Версия 1, одобрена на 21.01.2020 г.

Директор:……………………………………….

/Борислава Хаджийска/

Правно основание

Чл.12 от Регламент /ЕС/ 2016/679

Чл. 37б от ЗЗЛД

**I. ОБЩИ ПОЛОЖЕНИЯ**

1. ПГ по туризъм - Самоков, в качеството на Администратор на лични данни е предприело необходимите мерки за предоставяне на информация на субектите на данни при подадено заявление от субект на данни.

2.Отчитайки правото на субекта, ПГ по туризъм - Самоков, предоставя информацията:

-Устно лице в лице

-писмено на хартиен насител, предадена на субекта или изпратена на посочен от субекта адрес по пощата с обратна разписка.

- електронни средства на посочен от субекта електронен адрес с писмо оформено с електронен подпис.

3.Информация се предоставя без ненужно забавяне и във всички случаи в срок от един месец от получаване на искането.

Срокът за отговор може да бъде удължен с още два месеца, като се взема предвид сложността и броя на исканията, като субектът на данни се информира за удължаването в срок от един месец от подаване на заявлението, като посочваме и причините за забавянето.

4.При подадено Заявление от субекта на данни с електронни средства, информацията се предоставя с електронни средства, освен ако субектът на данни не е поискал друго.

5.При взето решение, за неизпълнение, ПГ по туризъм - Самоков уведомява субекта на данни в срок от един месец от подаване на заявлението за причините, поради които няма да се предприемат действия, като информираме субекта на данни за възможността за подаване на жалба до Комисия за защита на личните данни.

6.Предоставяне на исканата информация е безплатно, освен ако исканията не са „явно неоснователни или прекомерни“, като в този случай можем да наложим разумна такса, или да откажем да предприемем действия по заявлението.

7.При съмнение за самоличността на физическото лице, което подава заявлението, изискваме допълнителна информация за потвърждаване на самоличността на субекта на данни.

**II.РЕД НА ОСЪЩЕСТВЯВАНЕ НА ПРОЦЕДУРА ПРИ ПОДАВАНЕ НА ЗАЯВЛЕНИЕ ОТ СУБЕКТ НА ДАННИ:**

**1.Подаване на заявление от субекта**

Субектът на данни подава заявление по един от следните начини:

-лично пред Администратор,

-по поща на адрес на администратор

Адрес на Администратор:

гр. Самоков, ул. “Софийско шосе“ № 18, Община Самоков, Област Софийска.

-на e-mail на администратор с електронен подпис: [pgtsamokov@abv.bg](mailto:pgtsamokov@abv.bg)

Субектът на данни може да използва ЗАЯВЛЕНИЕ при условия на чл.12 и следващи от Глава III на Регламент /ЕС/ 2016/679 и отговарящо на изискванията на чл. 37в от ЗЗЛД.

Бланката е Образец и не задължава Субектите на лични данни да я използват, като Заявлението може да се подаде и с текст на Субект на лични данни, който съдържа данни за субект, качество на субект, вид действие по чл.15-22 от Регламент /ЕС/ 2016/679 начин на получаване на отговор, декларация за предоставяне на данни в искането и отговарящо на изискванията на чл. 37в от ЗЗЛД.

**2.Дневник на подаденото заявление от субекта**

Заявлението се вписва в Регистър на исканията от субекта на лични данни, като се посочва дата на получаване, от която датата се изчисляват сроковете за отговор.

**3.Потвърждаване на самоличността на субекта на данни. Преценка по допустимостта на заявление**

Право да подаде заявление за упражняване на права има субектът на данни – физическо лице, за което се отнасят данните.

ПГ по туризъм - Самоков преценява дали заявлението е подадено от носителя на правата или надлежно упълномощено лице.

При подаване на заявление от упълномощено лице, задължително се прилага съответното пълномощно.

При липса на идентифициращи данни или недостатъчност на данните, пораждащи основателни опасения относно самоличността на субекта на данни ПГ по Туризъм - Самоков ще изиска допълнителна информация с цел потвърждаване на самоличността на субекта на данни. ПГ по туризъм - Самоков ще предприеме действия по разглеждането на заявлението само ако самоличността на субекта на данни е потвърдена безспорно. Ако самоличността на субекта на данни не може да бъде потвърдена, заявлението се отхвърля, като се посочва причината за това.

ПГ по туризъм - Самоков преценява дали заявлението за упражняване на права съдържа законово определени реквизити и отговаря на изискванията на чл. 37в от Закона за защита на личните данни – да съдържа следната информация:

* Име, адрес, ЕГН/ЛНЧ;
* Описание на искането;
* Предпочитана форма за получаване на информация при упражняване на правата по чл. 15- 22 от Регламент /ЕС/2016/679;
* Подпис, дата на подаване на заявлението и адрес за кореспонденция.

При подаване на заявление от упълномощено лице се прилага и пълномощното.

ПГ по туризъм - Самоков оказва съдействие на субекта на данни при констатиране на нередовност на заявлението, като ПГ по туризъм - Самоков уведомява и указва на субекта на данни подало заявлението за необходимостта от отстраняване на съответния недостатък.

ПГ по туризъм - Самоков предприема действия по разглеждане на заявлението само ако подаденото заявление отговаря на изискванията на чл. 37в от ЗЗЛД.

**4.Преценка на основателността на заявление за упражняване на права.**

ПГ по туризъм - Самоков разглежда постъпило заявление по същество, като преценява дали конкретното искане се отнася до права в областта на защитата на личните данни по чл. 13-22 от Регламент /ЕС/ 2016/679.

Извършва се преценка относно искането, както и дали същото е явно „неоснователно или прекомерно“.

ПГ по туризъм - Самоков, преди да вземе решение по искането установява дали не са налице някои от основанията по Регламента, които го овластяват да не уважи искането за упражняване на право/права, респективно дали е налице някоя предпоставка за упражняване на правата на субекта на данни.

Взема се решение за това дали да се отхвърли заявлението или да се таксува.

При заявления за коригиране, изтриване, ограничаване, възражение, обработване, се взема решение за това дали заявлението е обосновано и законно. Ако не е, заявлението се отхвърля и субектът на данни се уведомява за решението и за неговото право да подаде жалба до Комисия за защита на лични данни.

**5.Такса на искането**

Информацията се предоставя безплатно.

Ако се определи такса поради явно неоснователни или прекомерни искания, субектът на данни се уведомява за таксата и има възможност да реши дали да продължи. Ако субектът на данните реши да не продължи, искането се отхвърля и се посочват причините.

**6.Попълване на исканата информация**

Релевантната информация се попълва според вида на искането.

**7.Достъп до Регистър Искане от субект, архивиране и съхранение**

Само упълномощени служители имат достъп по формулярите.

След предоставяне на информацията Искането се архивира, като се предприемат технически мерки за защита достъп на трети лица.

Срок на съхранение – 5 години във връзка с чл.110 от Закон за задълженията и договорите.

**7.ПРАВА НА СУБЕКТ НА ДАННИТЕ**

**7.1 Право на оттегляне на съгласието**

Субектът на данни има право да оттегли съгласието си, когато основанието за обработване на личните му данни, е съгласието (т. е обработването не се базира на различна обосновка, позволена от Регламента, като договорно или законово задължение).

Преди да се изключи обработване на личните данни на субекта, трябва да бъде потвърдено, че съгласието е наистина основание за обработването. В противен случай искането може да бъде отхвърлено на основание, че обработването не изисква съгласието на субекта на данни.

В противен случай искането следва да бъде позволено.

**7.2. Право на информация**

В момента, когато личните данни се събират от субекта на данни или се придобиват от друг източник, има изискване да се уведоми субекта на данни за тяхното ползване и за правата върху тях.

ПГ по туризъм - Самоков има право да не уважи искане:

* при което субектът на данни вече разполага с исканата информация;
* предоставянето на исканата информация се оказва невъзможно или изисква несъразмерно големи усилия;
* при наличие на вероятност предоставянето на исканата информация да направи невъзможно или сериозно да затрудни постигането на целите на обработването на данни;
* Личните данни трябва да останат поверителни при спазване на задължение за опазване на професионална тайна, включително задължение за поверителност, произтичащо от приложимото законодателство.

**7.3. Право на достъп**

Субектът на данни има правото да получи информация дали се обработват данни за него от ПГ по туризъм - Самоков и достъп до такива данни и също до следната информация:

- Целите на обработването

- Съответните категории лични данни

- Получателите или категориите получатели на данни, ако има, по-специално в трети държави или международни организации

- Срокът, за който ще се съхраняват личните данни (или критериите, използвани за определяне на този срок)

- Правата на субекта на данни на коригиране или изтриване на неговите лични данни и на ограничаване или на възражение срещу тяхното обработване

- Правото на субекта на данни да подаде жалба до Комисия за защита на личните данни

- Информация за източника на данни, ако не се събират пряко от субекта на данни

- Дали личните данни ще бъдат обект на автоматична обработка, включително профилиране и логичните и възможните предвидени последствия

Когато данните са предадени на трета държава или на международна организация, субектът на данните има право да бъде информиран относно подходящите гаранции.

ПГ по Туризъм - Самоков има право да не уважи искане, при опасност предоставянето на копие от данните да повлияе неблагоприятно върху правата и свободите на други лица.

**7.4. Право на коригиране**

Когато личните данни са неточни, субектът на данни има правото да поиска от ПГ по туризъм - Самоков да бъдат коригирани, а непълните да бъдат попълнени, като се базира на информацията, която могат да предоставят.

При необходимост, ПГ по туризъм - Самоков ще предприеме стъпки, за да потвърди предоставената информация от субекта на данни, за да гарантира, че е точна преди да я измени.

**7.5. Право на изтриване (право „да бъдеш забравен“)**

Субектът на данни има правото да поиска от ПГ по туризъм - Самоков изтриване на свързаните с него лични данни без ненужно забавяне, когато е приложимо някое от посочените по-долу основания:

- личните данни повече не са необходими за целите, за които са били събрани;

- субектът на данните оттегля своето съгласие и няма друго правно основание за обработването;

- субектът на данните възразява срещу обработването на личните данни;

- субектът на данни възразява срещу обработването на лични данни за целите на директния маркетинг – *в този случай ПГ по туризъм - Самоков не преценява дали да уважи или не заявлението, а изтрива данните.*

- личните данни са били обработвани незаконосъобразно;

- личните данни трябва да бъдат изтрити с цел спазването на правно задължение на ПГ по туризъм - Самоков;

- личните данни са били събирани във връзка с предоставянето на услуги на информационното общество на основание съгласие от дете.

ПГ по туризъм - Самоков ще вземе решение във всеки случай на такива искания, като това дали искането може или следва да бъде отхвърлено поради някоя от следните причини:

- за упражняване на правото на свобода на изразяването и правото на информация;

- за спазване на правно задължение;

- по причини от обществен интерес в областта на общественото здраве;

- за целите на архивирането в обществен интерес;

- личните данни са свързани с правна претенция.

**7.6. Право на ограничаване на обработването**

Субектът на данните има право да изиска от ПГ по туризъм - Самоков ограничаване на обработването, когато се прилага едно от следните действия:

- точността на личните данни се оспорва от субекта на данните, освен ако сме могли да потвърдим нейната точност;

- като алтернатива на изтриването в случаите, когато обработването е неправомерно;

- ПГ по туризъм - Самоков не се нуждае повече от личните данни за целите на обработването, но субектът на данните ги изисква за установяването, упражняването или защитата на правни претенции;

- субектът на данните е възразил срещу обработването в очакване на проверка.

ПГ по туризъм - Самоков ще вземе решение във всеки случай на такива искания, като това дали искането трябва да бъде уважено.

Когато обработването е ограничено, такива данни могат да бъдат съхранявани, но не и обработвани без съгласието на субекта на данни, освен ако няма правни основания, като в този случай субектът на данни се уведомява.

**7.7. Право на преносимост на данните**

Субектът на данните има право да получи личните данни, които го засягат и които той е предоставил на ПГ по туризъм - Самоков, в „структуриран, широко използван и пригоден за машинно четене формат“ и има правото да прехвърли тези данни на друга страна. Това се прилага за лични данни, чието обработване се основава на съгласието на субекта на данни и когато обработването се извършва по автоматизиран начин.

Когато упражнява правото си на преносимост на данните, субектът на данните има право да получи пряко прехвърляне на личните данни от един администратор към друг, когато това е технически осъществимо.

**7.8. Право на възражение**

Субектът на данни има правото да възрази срещу обработване, което се основава на следните правни обосновки:

- за изпълнението на задача от обществен интерес или при упражняването на официални правомощия, които са предоставени на ПГ по туризъм - Самоков;

- за целите на законови интереси на ПГ по туризъм - Самоков

След като е направено възражение, ПГ по туризъм - Самоков ще извърши проверка и представи доказателства за основанията за обработването, като ще спре обработването, до доказване на основанията.

При използване на лични данни за директен маркетинг, обработването на личните данни се прекратява.

**7.9. Автоматизирано вземане на решения и профилиране**

Субектът на данните има право да не бъде обект на решение, основаващо се на автоматизирано обработване, когато решението го засяга в значителна степен и може да настоява за човешка намеса, когато е подходящо. Субектът на данни също има правото да изрази своята гледна точка и да оспори решенията.

Има изключения за това право, когато решението:

- е необходимо за договор;

- е разрешено от правото;

- се основава на изричното съгласие на субекта на данни.

При оценяване на тези видове искания, се извършва преценка за това дали горните изключения се прилагат в конкретния случай.